भगवान वासु पूज्य मंदिर पर चढ़ाई ध्वजा
जैनश्वेतांबर मूर्तिपूजक श्रीसंघ का मंगलवार को आराधना भवन में वासु पूज्य भगवान के देरासर पर वार्षिक ध्वजा महोत्सव हुआ। संघ के मंत्री कुलदीप नाहर ने बताया कि इस मौके पर भगवान की पक्षाल और केसर पूजा की गई। ध्वजा के लाभार्थी मनोहरलाल, नरेन्द्र एवं भोपालसिंह सिंघवी थे। श्रावक श्राविकाओं ने ध्वजा सिर पर रखकर देरासर की परिक्रमा की तथा पद्मावती भक्ति मंडल की संरक्षक कांता चौधरी एवं अध्यक्ष सुमन डामर के नेतृत्व में मंडल की सदस्याओं ने संगीतमय 70 भेदी पूजा पढ़ाई। तेजसिंह बोल्या, राजेश जावरिया, गजेंद्र नाहटा, सुनील चेलावत, रोशनलाल मांडावत, प्रकाश गांधी, संजय खाब्या आदि उपस्थित थे।
स्मृतियां कभी विस्मृत नहीं हो सकती : सौभाग्य मुनि
अमरजैन साहित्य संस्थान हिरणमगरी सेक्टर 11 में मंगलवार को स्मृति कार्यक्रम हुआ। इसमें श्रमण संघ के राष्ट्रीय महामंत्री सौभाग्य मुनि ने कहा कि स्मृतियां कभी भी विस्मृत नहीं हो सकती है। सौभाग्य मुनि ने गणेशमुनि के शिष्य जिनेंद्र मुनि को पुष्कर गुरु संप्रदाय में वरिष्ठता की चादर प्रस्तुत की। मदन मुनि, प्रवीण मुनि आदि ने भी विचार रखे। संस्थान अध्यक्ष भंवर सेठ, वीरेंद्र डांगी आदि उपस्थित थे।
hin_Deva hin_Deva hin_Deva awa_Deva